Държавен вестник, бр. 36, 2016 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  36
въпроси упражнява правомощията си по 
чл. 6г, ал. 2 от Постановление № 85 на Ми-
нистерския съвет от 2007 г. за координация 
по въпросите на Европейския съюз (обн., 
ДВ, бр. 35 от 2007 г.; изм. и доп., бр. 53 и 
64 от 2008 г., бр. 34, 71, 78 и 83 от 2009 г., 
бр. 4, 5, 19, 65 и 66 от 2010 г., бр. 2 и 105 от 
2011 г., бр. 68 от 2012 г., бр. 62, 65 и 80 от 
2013 г., бр. 53, 76, 94 и 101 от 2014 г. и бр. 6 
от 2015 г.).
Чл. 4. (1) Щабът се състои от председател, 
заместник-председател и членове.
(2) Председател на Щаба е заместник 
министър-председателят по координация на 
европейските политики и институционални-
те въпроси и министър на образованието 
и науката в качеството му на национален 
координатор.
(3) Заместник-председател на Щаба е 
министърът на външните работи.
(4) Членове на Щаба са:
1. по един представител, посочен от прези-
дента на Република България, председателя на 
Народното събрание, министър-председателя, 
заместник министър-председателите, минис-
търа на финансите, министъра на културата 
и министъра на регионалното развитие и 
благоустройството;
2. по един представител на Национал-
ната служба за охрана, Главна дирекция 
„Национална полиция“ на Министерството 
на вътрешните работи, Държавна агенция 
„Национална сигурност“, Изпълнителна 
агенция „Електронни съобщителни мрежи 
и информационни системи“, „НДК – Кон-
гресен център София“ – ЕАД, и Столичната 
община;
3. главният секретар на Министерския 
съвет или определен от него представител;
4. постоянният представител на Република 
България към Европейския съюз;
5. директорът на дирекция „Координа-
ция по въпросите на Европейския съюз“ в 
администрацията на Министерския съвет;
6. директорът на дирекция „Политики и 
институции на Европейския съюз“ на Ми-
нистерството на външните работи;
7. директорът на дирекция „Държавен 
протокол“ на Министерството на външните 
работи;
8. директорът на Центъра.
(5) Поименният състав на Щаба се опре-
деля със заповед на председателя по пред-
ложение на ръководителите на съответните 
ведомства.
(6) Директорът на Центъра изпълнява 
функциите на секретар на Щаба. 
(7) При невъзможност за участие в засе-
дание на член на Щаба той може да се пред-
ставлява от упълномощен от него заместник.
(8) Членовете на Щаба са членове по 
право на Съвета по европейските въпроси.
Чл. 5. Щабът:
1. осъществява общо методическо ръковод-
ство и контрол на дейността на Центъра при 
изпълнение на функциите му по чл. 12 и 13;
2. следи за изпълнението на Плана за 
подготовка по отношение на задачите и 
мерките от компетентността на Центъра и 
предлага на Съвета по европейските въпроси 
промени и актуализация при необходимост;
3. разглежда и предлага за одобряване от 
Съвета по европейските въпроси тримесечни 
отчети за изпълнението на Плана за подго-
товка по отношение на задачите и мерките 
от компетентността на Центъра; 
4. предлага за одобряване от Съвета по 
европейските въпроси документи, дейности 
и инициативи, свързани с подготовката на 
Председателството;
5. изпълнява и други задачи, възложени 
от националния координатор, във връзка с 
подготовката и провеждането на Председа-
телството.
Чл. 6. (1) Председателят на Щаба:
1. представлява Щаба;
2. свиква, определя дневния ред и ръко-
води заседанията на Щаба;
3. контролира изпълнението на решенията 
на Щаба;
4. дава указания, свързани с изпълнение 
на решенията на Щаба;
5. внася за одобрение в Съвета по ев-
ропейските въпроси тримесечни отчети за 
изпълнението на Плана за подготовка по 
отношение на задачите и мерките от ком-
петентността на Центъра.
(2) При изпълнение на правомощията си 
председателят се подпомага от заместник-
председателя и секретаря.
Чл. 7. Секретарят на Щаба:
1. организира подготовката на заседанията 
на Щаба и изпълнението на взетите решения;
2. координира дейността на Щаба с оста-
налите ведомства;
3. организира и контролира изпълнението 
на задачите от Центъра в качеството му на 
директор на Центъра;
4. изпълнява и други задачи, възложени 
му от председателя на Щаба.
Чл. 8. (1) За осъществяване на своята 
дейност Щабът провежда редовни заседа-
ния по предварително обявен дневен ред. 
Редовните заседания на Щаба се провеждат 
веднъж месечно. 
(2) Извънредни заседания на Щаба се 
провеждат по решение на председателя и 
при необходимост по искане от страна на 
членовете.